Ego Hu. Dei gratia dux Burgundię et Albonii comes notum facio omnibus tam futuris quam presentibus quod pro remedio animę meę et antecessorum meorum precedentium et subsequantium et pro anima domini Gerardi de Reun dedi Deo et Beatę Marie et fratribus Cistercii in perpetuam elemosinam sexies viginti sextarios avenę quadraginta scilicet apud Rouram et quadraginta in redditu meo de Bargis et de Nerun et de Savooges et quadraginta apud Bainous. Et ut hanc elemosinam sine impedimento semper habeant statui et precepi ut quicunque de prepositis vel maioribus vel servientibus meis redditum meum in supradictis villis receperint fratribus Cistercii singulis annis memoratam avenam de prima avena ipsius anni reddant ante festum sanctę Marie in septembri ita videlicet ut XL sextarios de Roura et XL de Bargis et de Nerun et de Savooges deferri et reddi faciant annuatim fratribus Cistercii in grangia de Tarsula. Quadraginta vero sextarios de Bainous maior villę in ipsa villa semper de consuetudine mea faciat reddi fratribus Cistercii ad mensuram Divionis ante prefixum terminum festi sanctę Marie. Ut autem hoc firmum et stabile perpetuo debeat permanere cartham hanc feci sigillo meo muniri sed et filius meus Odo concessit hoc totum et laudavit et carta et sigillo suo similiter confirmavit. Testes abbas Willermus Cistercii, Pontius cellerarius, Tacharus monachus, dominus Aimo Marriniaci, Huchadeu, Humbertus de Porta milites, magister Hugo et Johannes clerici. Actum anno ab Incarnatione Domini millesimo centesimo nonagesimo.